Koreyada o‘zbekistonlik mehnat migrantlariga talab kamayib ketayotgani sababi aytildi

AOKAda Bandlik va mehnat munosabatlari vazirligi axborot xizmati rahbari Mavjuda Mirzayeva ishtirokida brifing o‘tkazildi.
Koreyaning bir necha yirik shaharlarida o‘tkazilgan o‘rganishlar, uchrashuv hamda muzokaralar natijalari ish beruvchilar tomonidan o‘zbekistonlik ishchilarni ishga yollash hamda tanlash ko‘rsatkichi so‘nggi yillarda keskin kamayib ketishiga asosiy sabablar sifatida quyidagilar keltirib o‘tilgan:
Shuningdek, Koreya Respublikasida ishlash uchun imtihonlardan muvaffaqiyatli o‘tgan, ammo pandemiya sharoitida jo‘nab keta olmagan fuqarolar murojaati yuzasidan ham izoh berildi. Fuqarolar tomonidan nima uchun Ye-8 viza turi orqali fuqarolar jo‘nab ketayotgani, ammo Ye-9 vizasi egalariga ruxsat berilmagani yuzasidan murojaat yo‘llangan.
Ma'lum qilinishicha, E-8 va Ye-9 vizasi bir-biridan keskin farq qiladi va ularni olish sharti va muddatlari ham turlicha.
E-9 vizasi orqali fuqarolar kichik va o‘rta biznes korxonalariga, xususan, sanoatdagi ishlab chiqarish sohasiga jalb etiladi. Viza egalari uchun shartnoma muddati — 4 yil 10 oy. Talabgorlar koreys tili bo‘yicha EPS-Topik hamda malaka test imtihonlaridan o‘tishlari shart.
Ye-8 viza turi orqali esa fuqarolar fermer xo‘jaliklari va qishloq xo‘jaligi korxonalariga jalb etiladi. Ishchilar vaqtinchalik 5 oylik mehnat faoliyatini amalga oshirish uchun tashkiliy tarzda yollanadi.
Qayd etilishicha, Ye-9 vizasi Koreya Respublikasining Bandlik va mehnat vazirligi, Ye-8 vizasi esa Koreya Respublikasining Adliya vazirligi tasarrufiga kiradi. Ushbu tizimlar mutlaqo bir biriga yaqin hamda bog‘liq emas.